b"\n_START_ARTICLE_\nJazz fusion\n_START_PARAGRAPH_\nFusion, arba jazz fusion/jazz rock \xe2\x80\x93 muzikos \xc5\xbeanras, kuris apjungia d\xc5\xbeiaz\xc4\x85 su elementais i\xc5\xa1 kit\xc5\xb3 muzikos stili\xc5\xb3, toki\xc5\xb3 kaip funk, rock, R&B, electronic, world music, taip pat pop, klasika, liaudies muzika, kartais netgi metalo, reggae, country, hip hop, ir taip toliau._NEWLINE_Fusion albumai, netgi tie, kurie \xc4\xafra\xc5\xa1yti tos pa\xc4\x8dios grup\xc4\x97s ar atlik\xc4\x97jo, gali b\xc5\xabti pilni muzikos stili\xc5\xb3 \xc4\xafvairov\xc4\x97s. V\xc4\x97lyvajame 7-ame de\xc5\xa1imtmetyje, d\xc5\xbeiazo muzikantai prad\xc4\x97jo mai\xc5\xa1yti d\xc5\xbeiazo formas ir improvizavimo technikas su elektriniais roko instrumentais, soul ir bliuzo ritmais. Tuo pa\xc4\x8diu, kai kurie roko atlik\xc4\x97jai prad\xc4\x97jo savo muzikoje naudoti d\xc5\xbeiazo elementus. 8-as de\xc5\xa1imtmetis buvo pats ry\xc5\xa1kiausias de\xc5\xa1imtmetis fusion muzikos stiliui, ta\xc4\x8diau jis gerai atstovaujamas ir \xc5\xa1iais laikais. Fusion muzika paprastai yra instrumentin\xc4\x97, da\xc5\xbenai sud\xc4\x97tingo metro, ritminio \xc5\xa1ablono, su i\xc5\xa1t\xc4\x99stomis improvizacijomis. Daug \xc4\xaf\xc5\xbeymi\xc5\xb3 fusion muzikant\xc5\xb3 turi auk\xc5\xa1t\xc4\x85 virtuozi\xc5\xa1kumo lyg\xc4\xaf, kombinuot\xc4\x85 su kompleksin\xc4\x97mis kompozicijomis ir muzikin\xc4\x97mis improvizacijomis, retai matomomis kituose vakarieti\xc5\xa1kos muzikos stiliuose. Trimitininkas ir kompozitorius Miles Davis tur\xc4\x97jo didel\xc4\x99 \xc4\xaftak\xc4\x85 pl\xc4\x97tojant jazz fusion. \xc4\xaera\xc5\xa1ius daugyb\xc4\x97 album\xc5\xb3 1959-1963-aisiais ir i\xc5\xa1populiarin\xc4\x99s kelias d\xc5\xbeiazo r\xc5\xab\xc5\xa1is, Davis'as savo albumuose prad\xc4\x97jo naudoti mai\xc5\xa1yt\xc4\x85 metr\xc4\x85, kuris v\xc4\x97liau tapo standartu jazz-rock\xe2\x80\x98e. V\xc4\x97lesniuose albumuose jis prad\xc4\x97jo naudoti elektrinius instrumentus. 1969-\xc5\xb3j\xc5\xb3 Miles Davis'o albumas \xe2\x80\x9eIn a Silent Way\xe2\x80\x9c gali b\xc5\xabti vadinamas pirmuoju fusion albumu."